|  |  |
| --- | --- |
| *Визия за ОСП след 2020 г.* |  |

**Румънският премиер Виорика Дънчила и еврокомисарят по бюджета Гюнтер Йотингер призоваваха Председателя на Европейския парламент (ЕП) Антонио Таяни да ускори работата по секторните законодателни предложения като Кохезионната политика и Общата селскостопанска политика (ОСП) преди парламентарния отпуск.** Те са потърсили подкрепата на Таяни за ускоряване на съвместната  работа с оглед приключването на 37 секторни програми, които ще подкрепят бъдещия дългосрочен бюджет на ЕС. Според тях, сега са необходими по-нататъшни усилия, за да се постигне временно споразумение между институциите, което ще изпрати ясен сигнал до всички граждани, че на икономическите, социални безпокойства и сигурността, ще бъде обърнато внимание на европейско равнище. По-конкретно, двамата политици насърчават ЕП да продължи усилията си по предложенията за бъдещата Кохезионна политика и ОСП, тъй като ефективният напредък в тези ключови стълбове на ЕС е от съществено значение за навременното приключване на преговорите за бъдещата Многогодишна финансова рамка (МФР). За ОСП приоритетът сега трябва да бъде бързото приключване на преговорните позиции, за да могат да започнат междуинституционалните преговори. Очаква се евродепутатите от земеделската комисия на ЕП да гласуват по регламента за стратегическите планове по ОСП на 2 април и по Хоризонталния регламент на 8 април. Някои източници посочват, че проектодокладът за Общата организация на пазарите (ООП) на селскостопански продукти може да бъде гласуван на 1 или 2 април. Гласуването му на 1 април ще позволи да остане повече време за гласуване на Регламента за стратегическите планове на следващия ден, но и двете предложения – за ООП и за Стратегическите планове могат да преминат гласуване на 2 април.